Турыст (фільм, 2021)

Турыст (, ) — расійска-цэнтральнаафрыканскі баявік рэжысёра Андрэя Батава, заснаваны на рэальных падзеях. Кінакарціна апавядае пра спробу дзяржаўнага перавароту ў Цэнтральнаафрыканскай Рэспубліцы, калі баевікі і найміты атакавалі сталіцу, каб сарваць прэзідэнцкія і парламенцкія выбары. Прэм’ера фільма адбылася 14 мая 2021 года на стадыёне горада Бангі. Прэм’ера ў Расіі адбылася 19 мая на тэлеканале НТВ.

 Сюжэт 
Снежань 2020 года. Былы супрацоўнік паліцыі Грыша Дзмітрыеў у складзе невялікай групы расійскіх інструктараў прыбывае ў Цэнтральнаафрыканскую Рэспубліку. Інструктары павінны навучыць салдат мясцовай арміі асновам тактыкі і метадаў вядзення бою. У першыя ж дні вучэнняў Грыша атрымлівае пазыўны «Турыс» за сваю маладосць і неспрактыкаванасць і ўступае ў канфлікт з Макетам, які трываць не можа «мянтоў» і не прапускае выпадку паздзекавацца над «першаходам».

У гэты час шэраг бандыцкіх груповак збіраюцца заняць сталіцу ЦАР, каб сарваць выбары і зладзіць у краіне дзяржаўны пераварот. Некалькі блокпастоў ўжо знаходзяцца пад іх кантролем. Адной з такіх груповак кіруе жорсткі і бязлітасны Антуан. А ўсю кааліцыю кантралююць прадстаўнікі еўрапейскіх элітаў. Рускія інструктары аказваюцца ў эпіцэнтры грамадзянскай вайны і вымушаныя дапамагчы мясцовай арміі ФАКА даць адпор бандытам, рызыкуючы справакаваць міжнародны скандал. Паступова сумеснымі намаганнямі ім удаецца спыніць прасоўванне баевікоў і адбіць блокпасты. Баевікі пачынаюць успрымаць рускіх больш сур’ёзна і заклікаюць на дапамогу прафесійных наймітаў з Чада.

Антуан спрабуе пераканаць інструктараў не ўмешвацца ва ўнутраны канфлікт, але атрымлівае катэгарычную адмову. Расіяне рыхтуюцца да абароны базы, разлічваючы на дапамогу ФАКА, але мясцовыя вайскоўцы збеглі, пакінуўшы інструктараў фактычна адзін на адзін з групамі баевікоў.

Турыста і Макета вызначаюць у адзін кулямётны разлік, чаму абодва зусім не рады. Падчас бою высвятляецца, што на кінутай базе ФАКА засталося некалькі афрыканскіх вайскоўцаў. Турыст выклікаецца ім дапамагчы і адпраўляецца на базу, дзе знаёміцца з Катрын. Яны трапляюць у засаду, побач з імі разрываецца граната. Грыша аглушаны, але яму ўдаецца выратаваць Катрын. Знішчыўшы па шляху кулямётны разлік баевікоў, турыст амаль дабіраецца да сваіх, але губляе прытомнасць. Макет паспявае ў апошні момант вывесці турыста і Катрын з-пад агню. Перажываючы за жыццё Грышы, Макет вырашаецца на шчырую размову і прызнаецца таму ў прычыне сваёй нянавісці да «мянтоў» – з-за іх халатнасці загінуў яго сын.

Інструктарам ўдаецца спыніць атаку баевікоў, не даўшы ім пранікнуць на базу. За параненым турыстам прыбывае верталёт, яму своечасова аказваюць медыцынскую дапамогу. Кіраўнікі кааліцыі баевікоў падводзяць вынік: ім не ўдалося сарваць выбары, дзеючы прэзідэнт будзе пераабраны на другі тэрмін. Ім прыйдзецца на час залегчы на дно ў чаканні новай магчымасці ажыццявіць пераварот у ЦАР.

Грыша вяртаецца ў Расію, але мірнае жыццё яго зараз не вабіць, і ён вяртаецца ў Афрыку, каб працягнуць вайну з баевікамі.

 У ролях 

 Аляксей Шаўчэнкаў — Макет
 Яўген Церскі — Кубань
 Аляксандр Бараноўскі — Лімон
 Уладзімір Пятроў — Грыша Дзмітрыеў (Турыст)
 Сяргей Вараб’ёў — Енісей
 Георгій Балонеў — Корг
 Флавія-Гертруда Мбайабэ — Катрын

 Рэйтынгі
На сайце онлайн кінатэатра Ivi фільм атрымаў рэйтынг 8,2. КиноПоиск паставіў карціне рэйтынг 6.904.

 Гл. таксама 
 Другая грамадзянская вайна ў Цэнтральнаафрыканскай Рэспубліцы
 Балканская мяжа (фільм)
 Шугалей (фільм)
 Шугалей 2

 Зноскі 

Катэгорыя:Фільмы Расіі
Катэгорыя:Фільмы 2021 года
Катэгорыя:Фільмы на рускай мове
Катэгорыя:Фільмы, заснаваныя на рэальных падзеях
Катэгорыя:Фільмы-баевікі
Катэгорыя:ПВК «Вагнер»